|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** |  **Nr. GND/2024/367** |
|  |  **(protokols Nr. 14; 67.p.)** |

**Par Gulbenes novada pašvaldības īpašumā esošās kustamās mantas –**

**pasažieru autobusa Ford Transit (valsts reģistrācijas numurs JF7353) pircēja apstiprināšanu**

Gulbenes novada pašvaldības dome 2024.gada 30.maijā pieņēma lēmumu Nr. GND/2024/290 “Par kustamās mantas – autobusa Ford Transit (valsts reģistrācijas numurs JF7353), pirmās izsoles rīkošanu, noteikumu un sākumcenas apstiprināšanu” (protokols Nr. 11; 59.p.), saskaņā ar kuru nolēma rīkot Gulbenes novada pašvaldības īpašumā esošās kustamās mantas – pasažieru autobuss Ford Transit (valsts reģistrācijas numurs JF7353) ((transportlīdzekļa 1.reģistrācijas datums: 28.05.2013., VIN: WF0DXXTTFDDP47770), komplektācija: audio sistēma, elektr. stikla pacēlāji, drošības spilveni, kondicionētājs, centrālā atslēga, sakabes ierīce, ABS, elektriskie spoguļi, stūres pastiprinātājs) (turpmāk – Kustamā manta) pirmo mutisko izsoli ar augšupejošu soli, apstiprināt izsoles noteikumus un nosacīto cenu.

2024.gada 18.jūnijā tika rīkota Gulbenes novada pašvaldības kustamās mantas pirmā izsole, kurā piedalījās divi pretendenti. […] par augstāk nosolīto cenu 4500 EUR (četri tūkstoši pieci simti *euro*) ir ieguvis tiesības pirkt kustamo mantu.

Pašvaldību likuma 10.panta pirmās daļas 17.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek dāvinājumu un novēlējumu pieņemšana un pārzināšana, aizdevumu, aizņēmumu un citu saistību uzņemšanās pašvaldības vārdā, ievērojot likumā noteikto, savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 34.panta otro daļu institūcija, kas organizē mantas atsavināšanu (9.pants), izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas, savukārt saskaņā ar šā likuma 30.panta pirmo daļu piedāvātā augstākā summa jāsamaksā par nosolīto nekustamo īpašumu divu nedēļu laikā, bet par kustamo mantu - nedēļas laikā no izsoles dienas, ja izsoles noteikumi neparedz citu termiņu. Iemaksātā nodrošinājuma (16.pants) summa tiek ieskaitīta pirkuma summā.

Pirkuma maksa 2024.gada 20.jūnijā ir samaksāta pilnā apmērā.

Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu; nekustamā īpašuma pirkuma līgumu atvasinātas publiskas personas vārdā paraksta attiecīgās atvasinātās publiskās personas lēmējinstitūcijas vadītājs vai viņa pilnvarota persona, bet kustamās mantas pirkuma līgumu – publiskas personas vai tās iestādes, kuras valdījumā vai turējumā manta atrodas, vadītājs vai viņa pilnvarota persona vai kapitālsabiedrības, kuras valdījumā vai turējumā manta atrodas, pārvaldes institūcijas vadītājs vai viņa pilnvarota persona.

Pamatojoties uz Pašvaldību likuma 10.panta pirmās daļas 17.punktu, un 10.panta pirmās daļas 21.punktu, Publiskas personas mantas atsavināšanas likuma 30.panta pirmo daļu, 34.panta otro daļu, 36.panta pirmo daļu, saskaņā ar Gulbenes novada pašvaldības īpašuma novērtēšanas un izsoļu komisijas 2024.gada 18.jūnija Gulbenes novada pašvaldības kustamās mantas - pasažieru autobusa Ford Transit (valsts reģistrācijas numurs JF7353) izsoles gaitas protokolu Nr. GND/2.7.4/24/23, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības īpašumā esošās kustamās mantas – pasažieru autobusa Ford Transit (valsts reģistrācijas numurs JF7353) ((transportlīdzekļa 1.reģistrācijas datums: 28.05.2013., VIN: WF0DXXTTFDDP47770); komplektācija: audio sistēma, elektr. stikla pacēlāji, drošības spilveni, kondicionētājs, centrālā atslēga, sakabes ierīce, ABS, elektriskie spoguļi, stūres pastiprinātājs), 2024.gada 18.jūnijā notikušās izsoles rezultātus.

2. Trīsdesmit dienu laikā pēc izsoles rezultātu apstiprināšanas slēgt pirkuma līgumu ar […], par šā lēmuma 1.punktā minētās kustamās mantas pārdošanu par nosolīto cenu 4500 EUR (četri tūkstoši pieci simti *euro*).

3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Gulbenes novada pašvaldības domes

priekšsēdētāja vietniece G.Švika